Mokkula on modeemi, johon mobiililaajakaistan SIM -kortti asetetaan. Mokkula muuntaa verkkodatan muotoon, jota kodin erilaiset laitteet ymmärtävät. Ennen mokkulana tunnettiin ainoastaan muistitikun näköiset laitteet, jotka yhdistettiin tietokoneeseen USB -portin kautta.
Nykyään kun puhutaan mokkulasta, tarkoitetaan näillä myös modeemin ja reitittimen yhdistelmiä. Yhdistelmälaitteen avulla kotiin muodostuu myös langaton sisäverkko, eli Wi-Fi. Kodin laitteet yhdistetään langattoman sisäverkon avulla mokkulaan, joka taas SIM -kortin mobiililaajakaistaliittymän avulla on yhteydessä ulkomaailmaan.
USB -liitännällä toimiva pieni mokkula on tarkoitettu matkanetiksi, kun taas verkkovirralla toimivat, isommat mokkulat, on tarkoitettu kodin yhdispisteiksi. Pienet USB -mokkulat ovat kuitenkin pääasiassa poistuneet markkinoilta, sillä nykyisten älypuhelimien mobiilitukiasemat ovat tehneet ne tarpettomiksi.